Tájékoztatjuk a tisztelt lakosságot, hogy a SARS-CoV-2 diagnosztikai leletek (PCR, POCT, antitest szerológia) angol nyelven történő kiadására van lehetőség az alábbi feltételek teljesülése esetén:

1. A vizsgálat esetén a bejelentkezésre, mintavételre a Lakossági tájékoztató COVID-19 PCR teszt igénybevételéhez dokumentum vonatkozik. (http://heimpalkorhaz.hu/covid-19-tajekoztatok/)

Általános tájékoztatás a mintabeérkezés és leletkiadási időkkel kapcsolatban:

1. A minták laborba érkezési idejétől függően, a leletkiadási idő 48-72 óra. A minták feldolgozása két műszakos munkarendben történik. A munkanapokon 14:00-ig beérkezett minták aznap, a 14:00 után beérkezett minták másnap kerülnek feldolgozásra.
2. A munkanapokon pénteken 14:00 óra után beérkezett minták vasárnap kerülnek feldolgozásra. Leletkiadás következő hét hétfőn történik.
3. A munkaszüneti napokon és ügyeleti időben (14:00-08:00) beérkezett minták feldolgozása 48 órán belül megtörténik.

Az angol lelet igénylésének folyamata:

1. Az angol lelet térítési díja 1000.- Ft.
2. Angol nyelvű lelet kiállítása igazolt díjfizetés után lehetséges, mely átutalással történhet. Fontos, hogy a közlemény rovatba kerüljön feltüntetésre a vizsgálatra érkező személy (gyermek) neve, lakcíme, TAJ száma és az, hogy angol lelet kiadása.

Kedvezményezett: **Heim Pál Országos Gyermekgyógyászati Intézet**

Számlavezető pénzintézet neve: **Magyar Államkincstár**

Számlaszám: **10023002-00317708-00000000**

Amennyiben a mintavétel végzése térítéses kategóriába tartozik, úgy annak díját az angol lelet kiállításának összegével egyben is elutalhatja számunkra.

1. Az angol lelet igényléséhez Intézményünk honlapján a www.heimpalkorhaz.hu/covid-19-tajekoztatok címen található Excel formátumú adatbekérő kitöltésével történik. Az xlsx fájl-t értelemszerűen a megfelelő adatokkal ki kell tölteni, az aktuális dátum alábbi formátumával éééé.hh.nn.xlsx néven elmenteni, és a tárgyban "Angol CoV-2 lelet" feltüntetésével e-mail-ben szükséges visszaküldeni a [laborlelet@heimpalkorhaz.hu](mailto:laborlelet@heimpalkorhaz.hu) e-mail címre. Ugyanebben az e-mailben kérjük elküldeni az átutalás igazolását. Kérjük egyúttal adja meg azt a nevet és címet, amire a számlát kiállíthatjuk.

Ezúton tájékoztatjuk a tisztelt lakosságot, hogy a fenti feltételek nem teljesülése esetén, nem áll módunkban angol nyelvű leletet kiadni.

Üdvözlettel:

Központi Laboratórium

Heim Pál Országos Gyermekgyógyászati Intézet